CELEX: 32011R0156
Language: hr
Date: 2010-12-13
Title: Uredba Vijeća (EU) br. 156/2011 od 13. prosinca 2010. o dodjeli ribolovnih mogućnosti temeljem Protokola uz Sporazum o partnerstvu između Europske zajednice i Saveznih Država Mikronezije o ribolovu u Saveznim Državama Mikronezije

11/Sv. 82
            
            
               HR
            
            
               Službeni list Europske unije
            
            
               237
            
         32011R0156
   
               L 052/66
            
            
               SLUŽBENI LIST EUROPSKE UNIJE
            
         UREDBA VIJEĆA (EU) br. 156/2011
   od 13. prosinca 2010.
   o dodjeli ribolovnih mogućnosti temeljem Protokola uz Sporazum o partnerstvu između Europske zajednice i Saveznih Država Mikronezije o ribolovu u Saveznim Državama Mikronezije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Novi Protokol (dalje u tekstu „Protokol”) uz Sporazum o partnerstvu između Europske zajednice i Saveznih Država Mikronezije o ribolovu u Saveznim Državama Mikronezije (1) (dalje u tekstu „Sporazum”) je parafiran 7. svibnja 2010. Protokol daje plovilima EU-a mogućnost ribolova u vodama nad kojima Savezne Države Mikronezije imaju suverenitet ili nadležnost u pogledu ribolova.
            
         
               (2)
            
            
               Vijeće je 13. prosinca 2010. donijelo Odluku 2011/116/EU (2) o potpisivanju i privremenoj primjeni Protokola.
            
         
               (3)
            
            
               Metodu dodjele ribolovnih mogućnosti među državama članicama bi trebalo utvrditi za razdoblje od pet godina određeno u članku 13. Protokola, kao i za razdoblje njegove privremene primjene.
            
         
               (4)
            
            
               U skladu s člankom 10. stavkom 1. Uredbe Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice (3), ako se pokaže da ribolovne mogućnosti koje su dodijeljene Europskoj unije na temelju Protokola nisu u potpunosti iskorištene, Komisija bi trebala obavijestiti predmetne države članice. Neodgovaranje u roku koji utvrđuje Vijeće smatra se potvrdom da plovila predmetne države članice ne iskorištavaju u potpunosti svoje ribolovne mogućnosti u određenom razdoblju. Taj bi rok trebalo odrediti.
            
         
               (5)
            
            
               Ova bi Uredba trebala stupiti na snagu sljedećeg dana od dana objave u Službenom listu Europske unije,
            
         DONIJELO JE OVU UREDBU:
   Članak 1.
   1.   Ribolovne mogućnosti određene u Protokolu uz Sporazum dijele se između država članica kako slijedi:
   
               (a)
            
            
               tunolovci s plivaricom:
               
                           Španjolska
                        
                        
                           5 plovila
                        
                     
                           Francuska
                        
                        
                           1 plovilo
                        
                     
         
               (b)
            
            
               plovila s površinskim parangalom:
               
                           Španjolska
                        
                        
                           12 plovila
                        
                     
         2.   Ne dovodeći u pitanje Sporazum i Protokol, primjenjuje se Uredba (EZ) br. 1006/2008.
   3.   Ako zahtjevi za izdavanjem ribolovnih odobrenja iz država članica iz stavka 1. ne obuhvaćaju sve ribolovne mogućnosti određene Protokolom, Komisija razmatra zahtjeve za izdavanjem ribolovnih odobrenja iz bilo koje druge države članice u skladu s člankom 10. Uredbe (EZ) br. 1006/2008.
   Rok iz članka 10. stavka 1. te Uredbe određuje se na 10 radnih dana.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. prosinca 2010.
      
         
            Za Vijeće
         
         
            Predsjednik
         
         K. PEETERS
      
   
   
      (1)  SL L 151, 6.6.2006., str. 3.
   
      (2)  SL L 52, 25.2.2011., str. 1.
   
      (3)  SL L 286, 29.10.2008., str. 33.